Jóhannes Stefánsson , uppljóstrari og fyrrverandi starfsmaður Samherja , segir undarlega hluti hafa farið að gerast í kringum hann um leið og hann hætti hjá Samherja í júlí árið 2016 . Jóhannes segir frá þessu í viðtali við Kastljós sem sýnt verður í kvöld . Þar kemur fram að namibíska lögreglan rannsaki nú tilraunir til að ráða Jóhannes af dögum . Hann segir skrítna hluti hafa farið að gerast og að skrítið fólk hafi komið inn í líf hans um leið og hann lét af störfum hjá Samherja . Jóhannes segir frá því að fólk í kringum hann hafi ráðlagt honum að fá sér líffverði og öryggisúttekt hafi leitt í ljós að oftar en einu sinni hafi verið eitrað fyrir honum í gegnum mat og drykk . Á tímabili var hann með allt upp í 13 lífverði í vinnu . „ Gert bæði í gegnum drykkjarföng og mat , “ segir Jóhannes þegar hann er spurður úr í eitrið . Hann kveðst hafa grun um hver beri ábyrgð á eitrinu . Kastljós er á dagskrá klukkan 19.35 á RÚV í kvöld .